

**R E P U B L I K A E S H Q I P Ë R I S Ë**

**MINISTRIA E SHËNDETËSISË DHE MBROJTJES SOCIALE**

**SPITALI UNIVERSITAR OBSTETRIK GJINEKOLOGJIK “KOCO GLIOZHENI”**

**SHPALLJE PËR MJEK “OBSTETER- GJINEKOLOG” PRANË SPITALIT UNIVERSITAR OBSTETRIK GJINEKOLOGJIK “KOCO GLIOZHENI”**

Bazuar në Udhëzim Nr. 205, datë 09.04.2024 “Për proçedurat e punësimit, emërimit, pezullimit, lirimit

dhe të disiplinës së mjekëve në institucionet shëndetësore publike në Republikën e Shqipërisë, nëpërmjet platformës elektronike”, të Ministrisë së Shëndetësisë dhe Mbrojtjes Sociale, **Spitali Universitar Obstetrik Gjinekologjik “Koco Gliozheni”** shpall konkursin për 1 (një) vend të lirë pune në pozicionin **“Mjek Obsteter-Gjinekolog” pranë SUOGJ “Koco Gliozheni”.**

**APLIKIMI:**

**Afati i aplikimit është 1 (një) javë, nga momenti i shpalljes në portalin “Mjekë për Shqipërinë”. Aplikimi kryhet në platformën on-line “Mjek për Shqipërinë”**

1. **Kriteret për aplikim:**

a) Të ketë mbaruar studimet e larta universitare në një fakultet të mjekësisë me program të akredituar nga Ministria e Arsimit, Sportit dhe Rinisë.

b). Të ketë mbaruar specializimin pasuniversitar në specialitetin ” **“Mjek Obstetër-Gjinekolog”.**” *(Diplomat sipas pikave a) dhe b) të cilat janë marrë jashtë vendit , duhet të jenë njohur dhe njehsuar, sipas legjislacionit në fuqi nga strukturat përkatëse)*

c) Të jetë i pajisur me Lejen e Ushtrimit të Profesionit lëshuar nga Urdhri i Mjekut (të vlefshme).

d) Të ketë mbrojtur gjuhë të huaj.

e) Të ketë aftësi të mira komunikuese me pacientet dhe personelin e shërbimit

f) Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtje penale me dashje.

g) Eksperienca në profesion përbën avantazh.

h) Të mos jetë në marrëdhënie pune në një institucion shëndetësor publik (qendër shëndetësore/spital).

Diplomat të cilat janë marrë jashtë vendit, duhet të jenë njohur dhe njehsuar, sipas legjislacionit në fuqi nga strukturat përkatëse.

1. **Dokumentacioni i nevojshëm për aplikim:**

Kandidatët duhet të aplikojnë nëpërmjet platformës elektronike “Mjekë për Shqipërinë”

(<https://mjeke.shendetesia.gov.al/>).

Lista e dokumenteve të nevojshme për aplikim

1. Jetëshkrimi i kandidatit ( CV) (e detyrueshme)
2. Fotokopje e kartës së identitetit (e detyrueshme)
3. Diploma Universitare dhe lista e notave. Për kandidatët që kanë studiuar jashtë vendit, diploma e tyre duhet të jetë e njohur nga struktura përkatëse (e detyrueshme)
4. Diploma e Specializimit dhe lista e notave( **Specializimi –Obstetër-Gjinekolog**). Për kandidatët që kanë studiuar jashtë vendit, diploma e tyre duhet të jetë e njohur nga struktura përkatëse (e detyrueshme)
5. Leja e ushtrimit të profesionit e vlefshme (e detyrueshme)
6. Fotokopje e librezës së punës
7. Dëshmi të kualifikimeve shkencore (gradë ose titull akademik/shkencor)
8. Dëshmi të njohjes të gjuhëve të huaja
9. Çertifikatat e pjesëmarrjes në aktivitetet e edukimit në vazhdim të ndjekura brenda dhe jashtë vendit
10. Deklaratë për gjendjen gjyqësore (e detyrueshme), sipas shtojcës 3 të Udhëzimit:
11. Deklaratë që nuk është në marrëdhënie pune me institucion shëndetësor publik (qendër shëndetësore/spital) (e detyrueshme):
12. Formulari i Vetëdeklarimit të gjendjes gjyqësore (e detyrueshme)
13. Raport mjeko – ligjor i tre muajve të fundit (i detyrueshëm në momentin e fillimit të detyrës)
14. Referenca nga punëdhënësi i mëparshëm (nëse ka).

**Mosplotësimi i kritereve të mësipërme si dhe mungesa e një prej dokumentave të detyrueshme, e skualifikon automatikisht kandidatin. Kandidatët të cilët janë të punësuar në një institucion shëndetësor publik nuk mund të konkurrojnë.**

Dokumentacioni i dorëzuar duhet të jetë vetëm në gjuhën shqipe, ose i përkthyer dhe noterizuar. Në rastin e dorësimit të dokumentacinit në gjuhë të huaj, ky i fundit nuk do të pikzohet dhe vlerësohet.

**3. Vlerësimi i kandidatëve**

Kandidatët do të vlerësohen për diplomën, përvojën në shëndetësi, gjuhën e huaj, trajnimet apo kualifikimet e lidhura me fushën dhe për intervistën me gojë. Totali i pikëve për këtë vlerësim është 50 pikë, përkatësisht:

a. deri në 45 pikë vlerësimi i dosjes;

b. deri në 5 pikë vlerësimi i intervistës me gojë.

Si eksperiencë në profesion, e cila vlerësohet me maksimumi 15 pikë, do të konsiderohet **VETËM eksperienca në pozicionin Specializim –Obstetër-Gjinekolog”**

Për më tepër, mbi vlerësimin e kandidatëve mund t’i referoheni Udhëzimit Nr. 205, datë 09.04.2024 “Për proçedurat e punësimit, emërimit, pezullimit, lirimit dhe të disiplinës së mjekëve në institucionet shëndetësore publike në Republikën e Shqipërisë, nëpërmjet platformës elektronike”.

Intervista me gojë do të fokusohet mbi njohuritë për organizimin e sistemit shëndetësor në Republikën e Shqipërisë, eksperiencën në fushën e aplikimit, njohuritë profesionale dhe Kodin e Etikës dhe Deontologjisë Mjekësore.

Gjithashtu pjesë e intervistës me gojë mund të jenë dhe Ligji Nr. 10107, datë 30.3.2009 “Për kujdesin shëndetësor në Republikën e Shqipërisë”, i ndryshuar, Ligji Nr. 55/2022 “Për shërbimin Spitalor në Republikën e Shqipërisë”, Ligji Nr. 10383, datë 24.2.2011 “Për sigurimin e detyrueshëm të kujdesit shëndetësor në Republikën e Shqipërisë”, i ndryshuar.

**4. Njoftimi i kandidatëve dhe shpallja e pikëve**

Komisioni i Vlerësimit kryen vlerësimin e dosjes së kandidatëve sipas Shtojca nr. 1, Udhëzim nr. 205, date 09.04.2024. dhe dërgon për publikim në platformën “Mjek për Shqipërinë” pranë DQOSHKSH-së emrat e kandidatëve që plotësojnë kushtet dhe kriteret e pranimit (Faza I), si dhe përcakton vendin, datën dhe orën e zhvillimit të intervistëts së strukturuar me gojë (Faza II), e cila zhvillohet me të gjithë kandidatët brenda ditës, në datën, vendin dhe orën e përcaktuar në njoftimin e publikuar në portal.

Kandidatët njoftohen nëpërmjet e-mail për vlerësimin e tyre, sipas fazave të zhvilluara.

Kandidatët kanë të drejtën e ankimimit të vlerësimit brenda 48 orëve që nga marrja e njoftimit me email, në ndërfaqen “Ankesa ime” ose në adresën elektronike zyrtare nëpërmjet së cilës janë bërë me dije për vlerësimin KocoGliozheni@shendetesia.gov.al .

Vendimi i arritur pas përfundimit të shqyrtimit të ankimit i bëhet i ditur ankimuesit me shkrim ose nëpërmjet postës elektronike.

Pas përfundimit të afateve të ankimimit dhe shqyrtimit të ankesave, Komisioni i Vlerësimit shpall renditjen e kandidatëve dhe e dërgon pranë DQOSHKSH-së, e cila menjëherë bën publikimin në portalin “Mjek për Shqipërinë”.

Pas përfundimit të afateve të ankimimit dhe shqyrtimit të ankesave, Komisioni i Vlerësimit shpall renditjen përfundimtare të kandidatëve dhe e dërgon atë pranë DQOSHKSH-së e cila bën publikimin në portalin “Mjekë për Shqipërinë”.

Shtojca 1

**DEKLARATË PËR VËRTETËSINË E DOKUMENTACIONIT TË NGARKUAR**

Të dhënat e vetëdeklaruesit;

Emër, atësi, mbiemër;

Datëlindja;

Vendlindja:

Dokumenti i identifikimit: (kopje bashkëlidhur formularit)

Deklaroj me vullnetin tim të lirë se dokumentacioni i ngarkuar në platformën elektronike “Mjek për Shqipërinë” për aplikimin në vendin vakant \_\_\_\_\_\_\_\_\_\_\_\_\_\_\_\_\_\_\_\_\_\_ pranë Shërbimit \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ është i vërtetë.

Dokuemntacioni i ngarkuar:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

etj.

Emër, mbiemër; Firmë;

Shtojca 2

**DEKLARIM I I GJENDJES GJYQËSORE**

Të dhënat e vetëdeklaruesit;

Emër, atësi, mbiemër;

Datëlindja;

Vendlindja:

Dokumenti i identifikimit: (kopje bashkëlidhur formularit)

Deklaroj me vullnetin tim të lirë se jam; i/e padënuar i/e dënuar

Emër, mbiemër; Firmë;

Autorizim: Deklaroj se të dhënat e paraqitura në këtë formular janë të vërteta dhe autorizoj kontrollin e vërtetësisë së tyre.

Shënim; trajtimi i të dhënave personale në vijim të përdorimit të këtij autorizimi do të bëhet në përputhje me Ligjin Nr. 9887, datë 10.03.2008, ndryshuar me ligjin Nr. 48/2012 “Për mbrojtjen e të dhënave personale”.